CELEX: 31982R3534
Language: el
Date: 1982-12-23 00:00:00
Title: Κανονισμός (ΕΟΚ) αριθ. 3534/82 του Συμβουλίου της 23ης Δεκεμβρίου 1982 περί αναστολής ορισμένων διατάξεων που προβλέπονται στον κανονισμό (ΕΟΚ) αριθ. 2915/79 όσον αφορά την εφαρμογή μειωμένης εισφοράς σε ορισμένα τυριά

Avis juridique important

|

31982R3534

Κανονισμός (ΕΟΚ) αριθ. 3534/82 του Συμβουλίου της 23ης Δεκεμβρίου 1982 περί αναστολής ορισμένων διατάξεων που προβλέπονται στον κανονισμό (ΕΟΚ) αριθ. 2915/79 όσον αφορά την εφαρμογή μειωμένης εισφοράς σε ορισμένα τυριά  

Επίσημη Εφημερίδα αριθ. L 371 της 30/12/1982 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 3534/82 ΤΟΥ ΣΥΜΒΟΥΛΙΟΥ  της 23ης Δεκεμβρίου 1982  περί αναστολής ορισμένων διατάξεων που προβλέπονται στον κανονισμό (ΕΟΚ) αριθ. 2915/79 όσον αφορά την εφαρμογή μειωμένης εισφοράς σε ορισμένα τυριά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων, και περί τροποποιήσεως του κανονισμού (ΕΟΚ) αριθ. 950/68 σχετικά με το Κοινό Δασμολόγιο (3), όπως τροποποιήθηκε τελευταία από τον κανονισμό (ΕΟΚ) αριθ. 3042/82 (4) προβλέπει ορισμένους όρους για την αποδοχή στην Κοινότητα ορισμένων τυριών της κλάσεως 04.04 του Κοινού Δασμολογίου,  ότι προσωρινή διευθέτηση συμφωνημένων μέτρων σχετικά με τις αμοιβαίες ανταλλαγές τυριών έγινε αντικείμενο διαπραγματεύσεων μεταξύ της Νορβηγίας και της Ευρωπαϊκής Οικονομικής Κοινότητας· ότι η εφαρμογή των διατάξεων της διευθέτησης αυτής συναντά δυσκολίες οι οποίες εμποδίζουν τη Νορβηγία να θέσει σε εφαρμογή από την 1η Ιανουαρίου 1983 τις δεσμεύσεις που έχει δυνάμει των διατάξεων αυτών· ότι, για το λόγο αυτό, αποδεικνύεται αναγκαίο να ανασταλεί προσωρινά η εφαρμογή των μέτρων θέσεως σε εφαρμογή στην Κοινότητα του εν λόγω συμβιβασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή του άρθρου 11 παράγραφος 2 του κανονισμού (ΕΟΚ) αριθ. 2915/79 αναστέλλεται για το προϊόν που αναφέρεται στο παράρτημα ΙΙ σημείο ρ) του κανονισμού αυτού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 322 της 18. 11. 1982, σ. 1.